Foto: Dino Stanin/PIXSELL

VLASNIK pivovare Ličanka, koja proizvodi Velebitsko pivo, Karlo Starčević, danas je izabran za novog gradonačelnika Gospića.

HSP-ov Starčević je u drugom krugu lokalnih izbora osvojio 50,14 posto glasova te pobijedio HDZ-ovog Petra Krmpotića, koji je dobio 48,46 posto glasova.

Zanimljivo je podsjetiti kako je Starčević u javnosti poznat i po kontroverzama, među kojima se osobito ističe njegov odgovor udruzi G.A.S. (Gorička alternativna scena) iz 2011. godine, kada je G.A.S. od njega zatražio donacije za festival alternativne glazbe u Velikoj Gorici.

Starčević im je u osobno sastavljenom odgovoru, punome rasističkih izjava, napisao da su pankeri i rokeri počeli s pedofilijom i homoseksualizmom te da misli da je previše humanitarnih organizacija u Hrvatskoj koje "rastaču to jadno nacionalno biće u ime nečega".